રિયલ્ટી સેક્ટરને સૂચિત જીએસટી (ગુડ્સ ઍન્ડ સર્વિસ ટૅક્સ)ના માળખામાં સમાવી લેવામાં આવ્યા બાદ પ્રૉપર્ટીના ભાવોમાં ૧૫થી ૨૦ ટકા જેવો ઘટાડો આવી શકે એવા તાજેતરમાં વ્યક્ત થયેલા અભિપ્રાયને આવકાર મળે એ સ્વાભાવિક છે, પરંતુ હજી આ બાબતને હકીકત બનતાં લાંબો સમય લાગશે, કારણ કે આ વખતના બજેટમાં જીએસટી દાખલ થવાની સંભાવના જણાતી નથી. જેથી રિયલ્ટીને જીએસટીમાં સમાવતા રિયલ એસ્ટેટના ભાવોમાં ૨૦ ટકા જેવો ઘટાડો થઈ જવાની આશા રાખવી અત્યારે તો અર્થહીન સાબિત થાય એવી છે. જોકે સરકાર લોકોને પોષણક્ષમ ભાવે ઘર મળી શકે, ખાસ કરીને નબળા વર્ગના લોકોનું પોતાના ઘરનું સ્વપ્ન સાકાર થાય એ માટે સરકાર તમામ સ્તરેથી પ્રયત્ન કરી રહી છે, પરંતુ વર્તમાન સમયમાં આ એક કપરું કાર્ય જણાય છે.